Diari Oficial de la Generalitat Valenciana


Sumari del DOGV 5216, del 10-03-2006 (2006/2547)

RESOLUCIÓ de 22 de febrer del 2006, de la Conselleria d'Economia, Hisenda i Ocupació, per la qual s'accepta la cessió gratuïta que l'Ajuntament de Villena realitza a favor de la Generalitat Valenciana de la parcel·la de la seua propietat de 15.421,39 m2, situada en l'àmbit de la Unitat d'Execució .El Grec. de la dita població, per a ser destinada a la construcció d'un IES.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5216

Data del DOGV
:   10-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2547


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 22 de febrer del 2006, de la Conselleria d'Economia, Hisenda i Ocupació, per la qual s'accepta la cessió gratuïta que l'Ajuntament de Villena realitza a favor de la Generalitat Valenciana de la parcel·la de la seua propietat de 15.421,39 m2, situada en l'àmbit de la Unitat d'Execució .El Grec. de la dita població, per a ser destinada a la construcció d'un IES. [2006/2547]  
L'Ajuntament de Villena, en sessió plenària realitzada el dia 27 de gener de 2005, va acordar la cessió gratuïta a la Generalitat Valenciana de la parcel·la de la seua propietat, de 15.421m39 m2 de superfície, situada en l'àmbit de la Unitat d'Execució .El Grec. de la dita població, amb la finalitat que la parcel·la es destine a la construcció d'un institut d'educació secundària. L'immoble figura en l'Inventari de Béns Municipals amb la qualificació jurídica de bé de domini públic.  
La Conselleria de Cultura, Educació i Esport ha proposat l'acceptació de la cessió.  
Tenint en compte la naturalesa jurídica de l'immoble (bé de domini públic), la cessió s'ha efectuat basant-se en el que disposa l'article 37 i la disposició addicional onzena de la Llei 14/2003, de Patrimoni de la Generalitat Valenciana, que regula la mutació demanial externa.  
En aplicació dels preceptes mencionats, així com de l'article 44 i 27 de la Llei de Patrimoni de la Generalitat Valenciana, fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Villena de la parcel·la de 15.421,39 m² de superfície, situada en la Unitat d'Execució .El Grec. de la dita població, que confronta: nord, vial que la separa de les parcel·les SJL-1, PQL-4 i SJL-2; sud, límit de l'àrea reparcel·lable; est, vial que la separa de les parcel·les M6-A i M6-B; i oest, vial que la separa de l'àrea reparcel·lable.  
Consta inscrita en el Registre de la Propietat de Villena al tom 1428, llibre 815, foli 157, finca 51627, inscripció 1ª.   
Referència cadastral: no hi consta.  
L'immoble s'accepta lliure de càrregues i gravàmens i al corrent de qualsevol despesa.  
L'ajuntament ha assumit per acords plenaris de 27 de gener de 2005 i 5 d'octubre de 2005 els compromisos següents:  
a) Compromís de dotar la parcel·la dels servicis urbanístics que falten per executar per al centre projectat (connexions a peu de parcel·la) perquè tinga la condició de solar:  
. Accés rodat amb pavimentació de calçades i voreres dels carrers i vials amb què confronta i la seua connexió amb la zona urbana de la població.  
. Abastiment d'aigua i hidratants contra incendis.  
. Evacuació d'aigües pluvials i residuals.  
. Subministrament d'energia elèctrica.  
. Enllumenat públic.  
. Telefonia.  
b) Compromís d'eliminar qualsevol obstacle, servitud o impediment que puga dificultar el normal desenvolupament de les obres, i de tots aquells que es descobrisquen després.  
c) Compromís d'aportar els projectes necessaris per a la urbanització i l'eliminació de servituds i obstacles expressats en els paràgrafs a) i b) anteriors.  
Segon  
La cessió gratuïta realitzada per l'Ajuntament de Villena, s'efectua amb la condició de destinar la parcel·la a la construcció d'un institut d'educació secundària i queda subjecta al que disposa l'article 37 de la Llei 14/2003, de Patrimoni de la Generalitat..  
Tercer  
L'immoble acceptat, s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana  
València, 22 de febrer de 2006.. El conseller: Gerardo Camps Devesa.